EELNÕU

NARVA  LINNAVALITSUS 

KORRALDUS

                                                                                                                 ….………..2016 nr……..
Narva                                                                                                                                       
P. Kerese tn 46 teenindusmaa määramine
ja maa riigi omandisse jätmine
hoonestusõiguse seadmise eesmärgil 

Vastavalt maareformi seaduse § 31 lõike 1 punktile 10 ja § 35¹; maakatastri seaduse § 20 lõikele 5,  53; Vabariigi Valitsuse 05.06.2014.a. määrusega nr 74 kinnitatud „Maareformi käigus riigimaale hoonestusõiguse seadmise ja selle käigus maa erastamise kord“; kinnitatud Vabariigi Valitsuse 30. juuni 1998.a määrusega nr 144 “ Ehitise teenindamiseks vajaliku maa määramise kord“; Vabariigi Valitsuse 29.04.1997 määrusele nr 88 “Plaani- või kaardimaterjali alusel katastriüksuse moodustamise korra kinnitamine” ; asjaõigusseaduse rakendamise seaduse §-le 15;  kohaliku omavalitsuse korralduse seaduse § 30 lõike 1 punktile 3; Narva Linnavolikogu 25.09.2003.a. otsusele nr 120/21 ”Volitatud esindajate kinnitamine” ning lähtudes AS-i Propaan (registrikood 10102144, aadress on Gaasi 6, Tallinna linn, Harju maakond, 11415) poolt  26.11.2015 esitatud avaldusest

1. Määrata  P. Kerese tn 46 aadressil asuvate ehitiste  teenindamiseks vajaliku maa suuruseks 4500 m2.
2. Kinnitada plaani- ja kaardimaterjali alusel moodustatud P. Kerese tn 46 katastriüksuse 
nr 55 piirid alusplaanil nr 65.834.

3. Nõustuda maaüksuse aadressil: Narva linn,  P. Kerese tn 46 maa riigi omandisse jätmisega hoonestusõiguse seadmise eesmärgil AS-i Propaan (registrikood 10102144, aadress on Gaasi 6, Tallinna linn, Harju maakond, 11415) kasuks.

3.1 krundi pindala on 4500 m², millest 377 m2 on ehitiste alust maad.
3.2 määrata maa sihtotstarbeks ärimaa  002 (Ä),
3.3 maa maksustamishind  on 4010 eurot,
3.4 Krundil olmehoone, pumbaruum, töökoda, garaaž,  mis kuuluvad vastavalt Ehitisregistri andmetele seisuga 30.12.2015 AS-ile Propaan. 
3.5 hoonestusõiguse tähtaeg on 50 aastat.
4.  Maa kasutamisel kehtivad järgmised kitsendused: 

4.1. ehitiste renoveerimise ja uusehitiste rajamise kooskõlastama Narva Linnavalitsusega,

4.2. täitma Narva linna heakorra eeskirju,

4.3. lubama kinnisasjal asuvate linnale ja kolmandatele isikutele kuuluvate liinide, trasside ja muude kommunikatsioonide takistamatut kasutamist, hooldamist ja rekonstrueerimist ning mitte kahjustama neid.

5.   Hoonestusõiguse seadmise eesmärgil maa riigi omandisse jätmise toimik edastada maa riigi omandisse jätmise otsustajale, kelleks on maavanem.

6. Hoonestusõiguse seadmise toimik on koostatud ühes eksemplaris ja säilitatakse Ida-Viru Maavalitsuse Arengu-ja planeeringuosakonnas.

7.   Korraldus jõustub seadusega sätestatud korras.
8.   Käesoleva korralduse peale võib esitada Narva Linnavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.
Tarmo Tammiste
linnapea
                                                                                                               Ants Liimets

                                                                                                               linnasekretär
